Outlandos d'Amour

Outlandos d'Amour — ინგლისური როკ-ჯგუფ The Police-ის სადებიუტო სტუდიური ალბომი, რომელიც გამოიცა 1978 წლის 2 ნოემბერს, A&M Records-ზე. წამყვანი სინგლის „Roxanne“ წარმატებით, Outlandos d'Amour მოხვდა ბრიტანეთის ჩარტის მე-6 პოზიციაზე, ხოლო აშშ-ში 23-ე იყო. RIAA-მ მას აშშ-ში გაყიდული მილიონზე მეტი ასლისთვის პლატინის სტატუსი მიანიჭა. ალბომიდან აგრეთვე გამოიცა ორი, შემდგომში წარმატებული სინგლი „Can't Stand Losing You“ და „So Lonely“.

მიუხედავად იმისა, რომ გამოცემის ეტაპზე ალბომმა არაერთგვაროვანი შეფასებები მიიღო, კრიტიკოსები მას დღეს თვლიან რომელიმე ჯგუფის თუ შემსრულებლის ერთ-ერთ საუკეთესო სადებიუტო ნაშრომად. Rolling Stone-ის ყველა დროის 100 საუკეთესო სადებიუტო ალბომის სიაში იგი #38 პოზიციას იკავებს. 2012 წელს იმავე ჟურნალმა Outlandos d'Amour ყველა დროის 500 საუკეთესო ალბომის სიაში #428 პოზიციაზე დაასახელა.

წარმოშობა და ჩაწერა

სტიუარტ კოუპლენდის ძმისგან, მაილზისგან ნასესხები 1500 გირვანქა სტერლინგის ბიუჯეტითსატკლიფი, ფილ (1993). "Outlandos at the Regatta", Message in a Box: The Complete Recordings (გვ.32–35) [ბოქს-სეტის ბუკლეტი]. A&M Records Ltd. ალბომი დროგამოშვებით იწერებოდა სტუდიაში Surrey Sound ექვსი თვის განმავლობაში. ჯგუფი მაშინ მუშაობდა, როდესაც სტუდია თავისუფალი იყო ან რომელიმე სხვა ჯგუფის სესიები უქმდებოდა.სამერსი, ენდი (2006). One Train Later. ნიუ-იორკი: St. Martin's Press. . გვ.193. მაილზი სტუდიას დაპირდა, რომ დასრულების შემდეგ 2000-ს გადაუხდიდა, მაგრამ თანხა სრულად უფრო მოგვიანებით დაუბრუნა.სატკლიფი, ფილი და ფილდერი, ჰიუ (1981). L'Historia Bandido. ლონდონი და ნიუ-იორკი: Proteus Books. . გვ. 56–57.

მაილზი დროდადრო ჩნდებოდა სტუდიაში ჩაწერისას, მაგრამ იქ მოსმენილზე მკვეთრი სარკაზმით აფასებდა. თუმცა, როდესაც მოისმინა „Roxanne“, მისი რეაქცია მკვეთრად განსხვავდებოდა და მეორე დღეს ჩანაწერი წაიღო A&M Records-ში, დაარწმუნა რა ლეიბლი სინგლის გამოცემაში. მიუხედავად იმისა, რომ სინგლს ჩარტში წარმატება არ ჰქონია, A&M-ში დათანხმდნენ, შემდეგ სინგლად გამოეცათ „Can't Stand Losing You“. თავდაპირველად მათ ჯგუფს შესთავაზეს სიმღერის განახლებული მიქსის შექმნა, მაგრამ ხუთი მცდელობის შემდეგ მიხვდნენ, რომ The Police-ის თავდაპირველ ვერსიას ვერაფრით გააუმჯობესებდნენ და სინგლზე გამოსცეს ორიგინალური მიქსი. როდესაც იგი ჰიტად იქცა, ლეიბლი უმალვე დათანხმდა უკვე დასრულებული ალბომის გამოცემაზესამერსი, ენდი (2006). One Train Later. ნიუ-იორკი: St. Martin's Press. . გვ.195.. მაილზს თავდაპირველად სურდა, სახელწოდება ყოფილიყო Police Brutality. მაგრამ მას შემდეგ, რაც მოიწონა „Roxanne“ და ჯგუფისთვის უფრო რომანტიკული იმიჯის მინიჭება გადაწყვიტა, შესთავაზა Outlandos d'Amour. ეს სახელწოდება იყო ნაწილობრივ ფრანგულიდან თარგმანი და ნიშნავდა „სიყვარულისთვის დამნაშავეებს“ (პირველი სიტყვა იყო „outlaws“-ის და „commandos“-ის შერწყმა, ხოლო „d'Amour“ სიყვარულს აღნიშნავდა.

 სიმღერების სია 

 პერსონალი 
 სტინგი – ბას-გიტარა, წამყვანი და ბეკ-ვოკალი, ჰარმონიკა (2), პიანინო (3)
 ენდი სამერსი – გიტარა, ბეკ-ვოკალი, საუბარი (9), პიანინო (9) 
 სტიუარტ კოუპლენდი – დასარტყმელი საკრავები, ვოკალი, პერკუსია

დამატებითი პერსონალი
ჯო სინკლერი – პიანინო (4, 10)
ნაიჯელ გრეი და კრის გრეი – ხმის ინჟინერები

 ჩარტები 
 წელი ჩარტი ადგილი 1979 ბილბორდის პოპულარული ალბომები 23 1983 ბილბორდის 200 ალბომი 138

 სინგლები 
 წელი სინგლი ჩარტები პოზიცია 1979 Roxanne ბილბორდის პოპულარული სინგლები 32 1982 Roxanne ბილბორდის მეინსტრიმული როკი 28

 სქოლიო 

კატეგორია:The Police-ის ალბომები
კატეგორია:1978 წლის სადებიუტო ალბომები
კატეგორია:A&M Records-ის ალბომები